b'\n_START_ARTICLE_\nMali sokol\n_START_SECTION_\nOpis\n_START_PARAGRAPH_\nTa majhna ujeda je najmanj\xc5\xa1i sokol, ki \xc5\xbeivi na podro\xc4\x8dju Evrope in malce spominja na postovko le, da je od nje malce bolj \xc4\x8dokat, ima kraj\xc5\xa1i rep in kraj\xc5\xa1e peruti. Samica je, kot je to pogosto pri ujedah, ve\xc4\x8dja od samca in se od njega razlikuje tudi po barvi perja. Samice so rjavo grahaste po celem telesu, s tem, da po spodnji strani prevladuje svetla, po zgornji strani pa rjava barva. Samci so po hrbtu sive barve, konice peruti in rep pa so \xc4\x8drni. Po spodnji strani telesa so rjasto rde\xc4\x8de barve, kar je \xc5\xa1e posebej opazno na nogah. Glava je rjava, vrat pa svetlih odtenkov.'